《立夏明日行园无客五首》
元代·方回

爱栽竹树爱栽花，新筑船轩傍石斜。
古庙炷香知某客，半山摇石望吾家。
閒看红袖穿林去，可着冰纨作画夸。
说似渠侬应未信，诗翁烦恼政如麻。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。